open-index/open-wikipedia-markdown huggingface dataset:
ოსკარი საუკეთესო უცხოენოვანი ფილმისთვის

**ამერიკული კინოაკადემიის ჯილდო საუკეთესო უცხოენოვანი ფილმისთვის** — ერთ-ერთი ჯილდო ოსკარის კინოფესტივალზე, რომელიც იმართება ყოველწლიურად ამერიკის შეერთებულ შტატებში. ჯილდო გადაეცემა სრულმეტრაჟიან მხატვრულ ფილმს, რომელიც გადაღებულია შეერთებული შტატების საზღვრებს გარეთ არა ინგლისურ ენაზე.

## ლაურეატები
*1947 - „ფეხსაცმელების მწმენდავი“, ვიტორიო დე სიკა
*1949 - „ველოსიპედების გამტაცებლები“, ვიტორიო დე სიკა
*1951 - „რასიომონი“, აკირა კუროსავა
*1956 - „გზა“, ფედერიკო ფელინი
*1957 - „კაბირიას ღამეები“, ფედერიკო ფელინი
*1958 - „ჩემი ბიძა“, ჟაკ ტატი
*1959 - „შავი ორფეოსი“, მარსელ კამიუ
*1960 - „ქალიშვილის წყარო“, ინგმარ ბერგმანი
*1963 - „რვანახევარი“, ფედერიკო ფელინი
*1964 - „გუშინ, დღეს, ხვალ“, ვიტორიო დე სიკა
*1966 - „ქალი და მამაკაცი“, კლოდ ლელუში
*1967 - „მატარებლები განსაკუთრებული მეთვალყურეობის ქვეშ“, ირჟი მენცელი
*1968 - „ომი და მშვიდობა“, სერგეი ბონდარჩუკი
*1969 - „ძეტა“, კოსტა-გავრასი
*1971 - „ფინცი-კონტინის ბაღი“, ვიტორიო დე სიკა
*1972 - „ბურჟუაზიის მოკრძალებული ხიბლი“, ლუის ბუნიუელი
*1974 - „ამარკორდი“, ფედერიკო ფელინი
*1975 - „დერსუ უზალა“, აკირა კუროსავა
*1976 - „ფერადი შავ-თეთრი“, ჟან-ჟაკ ანო 
*1977 - „მადამ როზა“, ჟან-ჟაკ ანო 
*1982 - „ფანი და ალექსანდერი“, ინგმარ ბერგმანი 
*1990 - „ახალი კინოთეატრი პარადიზო“, ჯუზეპე ტორნატორე
*1995 - „ანტონია“, მარლინ გორისი
*1997 - „ცხოვრება მშვენიერია“, რობერტო ბენინი
*1999 - „ყველაფერი დედაჩემის შესახებ“, პედრო ალმოდოვარი
*2000 - „მოახლოებული ვეფხვი, ჩასაფრებული დრაკონი“, ენგ ლი
*2004 - „შინაგანი ზღვა“, ალეხანდრო ამენაბარი
*2012 - „სიყვარული“, მიხაელ ჰანეკე
*2013 - „დიდებული სილმაზე“, პაოლო სორენტინო
*2014 - „იდა“, პაველ პავლიკოვსკი

## რესურსები ინტერნეტში 
* კინოაკადემიის ოფიციალური საიტი .

კატეგორია:ოსკარი
BAFTA საუკეთესო ორიგინალური სცენარისთვის

**BAFTA საუკეთესო ორიგინალური სცენარისთვის** — ბრიტანული კინოაკადემიის ჯილდო. პრიზით აჯილდოებენ საუკეთესო ორიგინალურ სენარის ავტორებს 1984 წლიდან. მას შემდეგ, რაც კატეგორია BAFTA საუკეთესო სცენარისთვის გაიყო ორ ნომინაციად საუკეთესო ადაპტირებული სცენარი და **საუკეთესო ორიგინალური სცენარი**.  ჯილდო ყველაზე მეტჯერ (4) მიღებული აქვს ვუდი ალენს.

## ლაურეატები 
### 1980-იანები
### 1990-იანები
### 2000-იანები
### 2010-იანები
კატეგორია:BAFTA-ს ჯილდოები
BAFTA საუკეთესო ფილმისთვის

**BAFTA საუკეთესო უცხოენოვანი ფილმისთვის** — ბაფტას ჯილდო, რომელიც ყოველწლიურად გადაეცემა საუკეთესო ფილმებს. არსებობს სამი ნომინაცია საუკეთესო ფილმების შერჩევისთვის: **BAFTA საუკეთესო ფილმისთვის**, **BAFTA საუკეთესო არაინგლისურენოვანი ფილმისთვის**, **ალექსანდრე კორდას ჯილდო საუკეთესო ბრიტანული ფილმისთვის**. ჯილდო დაარსებულია ბრიტანეთის ფილმისა და სატელევიზიო ხელოვნების აკადემიის მიერ, რომელიც ყოველწლიურად აჯილდოებს სატელევიზიო და საბავშვო ფილმებს, 1948 წლიდან.

## ლაურეატები
*1948 - ჩვენი ცხოვრების საუკეთესო წლები
*1949 - ჰამლეტი
*1950 - ველოსიპედების გამტაცებლები
*1951 - ყველაფერი ევას შესახებ
*1959 - ბალადა ჯარისკაცზე
*1960 - ბენ-ჰური, გზა მაღალი საზოგადოებისაკენ
*1963 - ლოურენს არაბი, ტომ ჯონსი
*1965 - დოქტორი სტრეინჯლავი
*1967 - ვის ეშინია ვირჯინია ვულფის?
*1968 - ყველა დროის ადამიანი
*1970 - შუაღამის კოვბოი
*1974 - ალისა აქ აღარ ცხოვრობს
*1977 - ვიღაცამ გუგულის ბუდეს გადაუფრინა
*1979 - მანჰეტენი
*1980 - ადამიანი-სპილო
*1985 - ოთახი ხედით
*1987 - რანი
*1990 - მკვდარი პოეტების საზოგადოება
*1994 - ოთხი ქორწილი და ერთი დაკრძალვა
*1997 - ინგლისელი პაციენტი
*1998 
** საუკეთესო ფილმი: შეყვარებული შექსპირი
** საუკეთესო ბრიტანული ფილმი: ელისაბედი
*1999 - ამერიკული სილამაზე
*2001 - გლადიატორი
*2002 - პიანისტი
*2003 - ესაუბრე მას
*2004 - ავიატორი
*2005 - კუზიანი მთა
*2006 - შოტლანდიის უკანასკნელი მეფე
*2010 - მეფის სიტყვა
*2012 - სკაიფოლი
*2014 
** საუკეთესო ფილმი: სიყრმე
** საუკეთესო ბრიტანული ფილმი: ყველაფრის თეორია

## რესურსები ინტერნეტში 
* BAFTA-ს ოფიციალური არქივი (1948-2007)  
* BAFTA-ს დაჯილდოება IMDB 

კატეგორია:BAFTA-ს ჯილდოები
BAFTA საუკეთესო რეჟისურისთვის

**BAFTA საუკეთესო რეჟისურისთვის** გამარჯვებულებს გადაეცემათ გამარჯვებულებს ბრიტანეთის ფილმისა და სატელევიზიო ხელოვნების აკადემიისგან.

## ლაურეატები
### 1960-იანები
### 1970-იანები
### 1980-იანები
### 1990-იანები
### 2000-იანები
### 2010-იანები
კატეგორია:BAFTA-ს ჯილდოები
Trans-Europe Express (ალბომი)

***Trans-Europe Express*** (, აგრეთვე ცნობილი გერმანული სათაურით **Trans Europa Express**) — გერმანული ელექტრონული ჯგუფ Kraftwerk-ის ალბომი, რომელიც გამოვიდა 1977 წელს. მუსიკალურად ეს დისკი განსხვავდება წინა ალბომებისგან, რადგან მისი კომპოზიციების უმეტესობა ჩაწერილია თავად ჯგუფის წევრების მიერ შექმნილი საკუთარი ინსტრუმენტებით, ისევე როგორც ამას აკეთებდა ჯგუფი Tangerine Dream.

ალბომის კიდევ ერთი თავისებურება მის ფსევდოკონცეფტუალიზმშია, რაც გამოიხატება ცენტრალური კომპოზიციის საერთო თემით - ტრანს-ევროპული ექსპრეს მატარებლით მოგზაურობით.

## სიმღერების სია 
### ინგლისური გამოცემა 
### გერმანული გამოცემა 
### ფრანგული გამოცემა 
: Trans-Europe Express უერთდება კომპოზიციას Metal on Metal. გერმანულ გამოცემაში Metal on Metal დაყოფილია ორ ნაწილად.

: ფრანგულ და გერმანულ გამოცემაში განსხვავება შეიმჩნევა მხოლოდ კომპოზიციით Showroom Dummies, რომელსაც ფრანგულად ეწოდება Les Mannequins.

## ჩარტები 
## სერტიფიცირებები და გაყიდვები
## რესურსები ინტერნეტში 
* ინფორმაცია საიტზე Discogs

## სქოლიო 
კატეგორია:Kraftwerk-ის ალბომები
კატეგორია:1977 წლის ალბომები
კატეგორია:კონცეპტუალური ალბომები
კატეგორია:EMI Records-ის ალბომები
კატეგორია:Kling Klang Studio-ს ალბომები
კატეგორია:ალბომები რალფ ჰიუტერის პროდიუსერობით
კატეგორია:ალბომები ფლორიან შნაიდერის პროდიუსერობით
ბზის მოედანი

**ბზის მოედანი**, **თივის ბაზარი** () — მოედანი XIX საუკუნის თბილისში, მტკვრის მარცხენა სანაპიროზე, რიყის სამხრეთ ნაწილში სირაჯხანის სიახლოვეს, ავლაბრის ხიდთან (დაახლოებით ახლანდელი ევროპის მოედნის ტერიტორია). ხიდის ორივე ბოლოში ქარვასლები იდგა, მოედანზე კი გასაყიდად მომარაგებული იყო თივის ზვინები ქარავანთათვის, საიდანაც მოდის ადგილის სახელწოდებაც.

მოედანმა სახელი მიიღო როგორც რიყეზე, ასევე მტკვრის მარჯვენა სანაპიროზე (ავლაბრის ხიდთან) არსებულ სავაჭრო-სასტუმრო სახლებში (ქარვასლებში) უცხოეთიდან ქარავნებით ჩამოსული ვაჭრების და საქმოსნების სასაპალნე და შესაბმელი პირუტყვისთვის (აქლემების, ცხენების, ხარების, სახედრების) განკუთვნილი საგანგებოდ შერჩეული ადგილის გამო, სადაც ღამის სათევად გაჩერებულ პირუტყვს უყრიდნენ თივას, ბზეს, შვრიას და ა.შ.

## ლიტერატურა 
* კვირკველია, თ., ძველთბილისური დასახელებანი, გვ. 22. «საბჭოთა საქართველო», თბ., 1985;
* ენციკლოპედია „თბილისი“, გვ. 546, თბ., 2002.

კატეგორია:თბილისის ისტორია
კატეგორია:თბილისის მოედნები
შეწყვეტილი ამბორი

**შეწყვეტილი ამბორი** — 2009 წელს გადაღებული ესპანელი რეჟისორის  პედრო ალმოდოვარის ფილმი.  ფილმ-ნუარის სტილში გადაღებული სურათი არის გზაჯვარედინი სახიფათო სიყვარულისა. ფილმს მუსიკალურად აფორმებენ მუსიკოსები: ქათ პოუერი, ცე ვიტამინ, უფი.

ფილმი აჩვენეს კანის 2009 წლის კინოფესტივალზე და ნომინირებული იყო ოქროს პალმის რტოზე.

## სიუჟეტი
ჰარი კაინე არის უსინათლო მწერალი, რომელსაც მთელი სიცოცხლე გატარებული აქვს თავის  ასისტენტ ჯუდითსა და თავის ახალგაზრდა შვილ დიეგოსთან. ნელ-ნელა აწმყოში განვითარებული მოვლენები ფილმის გმირებს აბრუნებს წარსულში. ჰარი გებულობს, რომ დაიღუპა მილიონერი ერნესტო მარტელი. გამოჩნდება ახალგაზრდა რეჟისორი რეი X, რომელიც თავს ასაღებს მარტელის შვილად-ერნესრო მარტელ უმცროსად. საავდმყოფოში მოხვედრილ დიეგოზე ზრუნავს ჰარი, რომელიც გამოიყვანს საავდმყოფოდან და თავად უვლის. ამგვარად, მთავარი ისტორიის გახსენება იწყება მაშინ, როცა ჰარი იწყებს თხრობას ბედისწერის ტრაგიკულ ისტორიაზე, ეჭვიანობაზე, ძალაუფლების წყურვილზე, ორგულობასა და დანაშაულზე.

მაშინ (წარსულში), ჰარის არ აქვს ფსევდონიმი და ცხოვრობს თავისი ნამდვილი სახელით მატეო ბლანკო. ვხვდებით ლენას-მშვენიერ ახალგაზრდა ქალს. იგი  საქმეს იჭერს  მილიონერ ერნესტო მარტელთან, რათა თავისი ავადმყოფი მამის სარჩენი ფული იშოვოს. ცოტა ხანში კი ლენა ერნესტოს  საყვარელი ხდება. ერნესტო ეჭვით ეპყრობა ლენას, რომელსაც სურს მიიღოს მთავარი გმირის როლი ბლანკოს ფილმში *Chicas y maletas*. მილიონერი უთვალთვალებს ლენასა და მეტეოს თავისი გულჩათხრობილი და მოუსვენარი შვილის ერნესტო უმცროსის საშუალებით.მიუხედავად ყველაფრისა, მატეო და ლენა ვნებიან სიყვარულს გააჩაღებენ.

გაღიზიანებული მარტელი ლენას გადმოაგდებს კიბიდან, თუმცა ლენა გადარჩება. ამასობაში, მარტელს წყენა გადაუვლის და უვლის დაშავებულ ლენას. გამოჯანმრთელების შემდეგ, ლენა და ბლანკო გაექცევიან მაარტელის გავლენას ლანსაროტეში. იქ ლენა მოძებნის სასტუმროში სამუშაოს, ბლანკო კი ფსევდონიმად აიღებს ჰარი კაინეს. ბედნიერება მათ არ დასცალდებათ, რადგან ორივე საშინლად დაშავდება ავტოავარიაში, რომელიც ერნესრო მარტელ უმცროისს მოწყობილი იყო. მატოე ავტოავარიის შედეგად კარგავს მხედველობას, ლენა კი-სიცოცხლეს. ჯუდითი და რვა წლის დიეგო ჩამოდიან, რათა დაემარონ ბლანკოს მადრიდში დაბრუნებაში. თუმცა ბლანკოს სურს ყველა ჰარი კაინედ იცნობდეს.

აწმყოში კი მოვლენები ასე ვითარდება. ჯუდითი გამოუტყდება ჰარის, რომ იგიც არის დაკავშირებული ლანსაროტეში მომხდარ ამბებთან, დიეგოსთან კი აღიარებს, რომ ჰარი მამამისია. ჰარი გადაწყვეტს, დაიბრუნოს თავისი ნამდვილი სახელი მეტეო ბლანკო, ერთხელ და სამუდამოდ და დაუბრუნდეს ნამდვილ ცხოვრებას. იგი დიეგოსთან ერთად იწყებს თავის ფილმზე მუშაობას, რომელიც წარსულში ერნესტო უმცროსმა გაუფუჭა.

## როლებში
*პენელოპე კრუზი - ლენა
*ბლანკა პორტილო- ჯუდითი
*ლუის ომარი-მატეო ბლანკო
*ხოსე ლუის გომესი-ერნესტო მარტელი
*ტამარ ნოვასი-დიეგო
*რუბენ ოჩანდიანო-ერნესტო უმცროსი
*ლოლა დუენიასი- ლექტორია დე ლაბიოსი

## რესურსები ინტერნეტში
*

კატეგორია:2009 წლის ფილმები
კატეგორია:პედრო ალმოდოვარის ფილმები
კატეგორია:ესპანური ფილმები
კატეგორია:ესპანურენოვანი ფილმები
ჟან შარდენის ქუჩა

**შარდენის ქუჩა**, ყოფ. *ბნელი რიგი* — კრწანისის რაიონში მდებარე პატარა საფეხმავლო ქუჩა, ქალაქ თბილისის კულტურული და საზოგადოებრივი ცხოვრების ერთ-ერთი ცენტრი.  

წარსულში ძველი თბილისის ერთ-ერთი სავაჭრო ქუჩა იყო, რომელიც თათრის (ახლანდ. გორგასლის) მოედანზე გადიოდა და მას სიონის ქუჩას აკავშირებდა. ერთ დროს ეს ვიწრო ქუჩა გადახურული იყო და ამიტომ ერქვა „ბნელი რიგი“ (რუს. «Тёмный ряд»). გვიან შუა საუკუნეებში აქ მექვაბების რიგი იყო, ხოლო XIX საუკუნეში ახალი ბაზაზხანა განვითარდა. დახურული ბაზაზხანა-ბნელი რიგი XX საუკუნის დასაწყისშიც არსებობდა. შემდეგ მოხდა მისი რეკონსტრუქცია (არქიტექტორი გიორგი ბათიაშვილი, 1981) და XVII საუკუნის ფრანგი მოგზაურის ჟან შარდენის სახელი ეწოდა. 2002 წელს დაიწყო ქუჩის განახლება და კეთილმოწყობა. ამჟამად შარდენის ქუჩასა და მის მიმდებარე რკინისა და ბამბის რიგებში განლაგებულია პოპულარული რესტორნები, ღია კაფე-ბარები, ღამის კლუბები, გალერეები; ეწყობა გამოფენები, დღესასწაულები, კონცერტები.

200px|მინი|მარცხნივ|თამადა
## ლიტერატურა 
*კვირკველია, თ., ძველთბილისური დასახელებანი, გვ. 22. «საბჭოთა საქართველო», თბ., 1985

კატეგორია:ძველი თბილისი
კატეგორია:კრწანისის რაიონის ქუჩები
ბერძენხანა

**ბერძენხანა** — ძველი თბილისის გორგასლის მოედნის მიმდებარე ტერიტორიის ერთი ნაწილის ისტორიული სახელწოდება. უბანს სახელი ეწოდა წმ. ეკატერინეს ბერძნული ეკლესია-მონასტრის მიხედვით, რომელიც მაშინდელი თათრის მოედნის სამხრეთ-დასავლეთ ხაზზე განლაგებული დუქნების უკან მდებარეობდა.

ბერძენხანას მართკუთხა მოხაზულობის ტერიტორია ეკავა თათრის მოედანს, ლილახანასა (ახლანდ. სამღებროს ქუჩა) და აშპაშხანას შორის. აშპაშხანა, კერძოდ კი მისი ნაწილი ქიაბაბხანა, წმ. ეკატერინეს ეკლესიის ჩრდ.-აღმ. კედელს გასდევდა მტკვრის მხარეზე, ლილახანა კი მის პარალელურად მიემართებოდა მოპირდაპირე კედლის გასწვრივ.

გადმოცემით, ამ უბანში მდგარ ეკლესიას დავით აღმაშენებლის ზეობაში ჩაეყარა საფუძველი (XI ს.). XIV ს. მიწურულს იგი დაანგრია თემურ-ლენგის ლაშქარმა. ალექსანდრე I-ის დროს, 1430 წ. ეკლესია აღადგინეს, მაგრამ კვლავ დაინგრა აღა-მაჰმად-ხანის შემოსევის დროს 1795 წ. პლატონ იოსელიანის ცნობით, მის ნანგრევებზე კვალვ აღუდგენიათ ეკლესია სინას მთიდან მოსულ ბერებს. შემოსავალიც სინას მთის მონასტრებისთვის ყოფილა განკუთვნილი. მონასტერს თავისი დუქანიც ჰქონია, რომელიც მას ერეკლე II-მ უბოძა 1781 წ. მონასტერშივე იდგა ბერძენი არქიმანდრიტის რეზიდენცია. 
## ლიტერატურა 
* 

კატეგორია:თბილისის ისტორია
გალისიის მეფეთა სია

thumb|right|გალისიის გერბი
გალისიის სამეფო ჩამოყალიბდა მას შემდეგ რაც ასტურიის მეფე ალფონსო III დიდმა სამეფო გაუნაწილა თავის სამ შვილს. გარსია I-ს ერგო ლეონი, ფრუელა II-ს - კასტილია, ხოლო ორდონიო II-ს - გალისია. გარსია I-ის სიკვდილის (914 წ.) შემდეგ ორდონიომ დაიკავა ლეონის სამეფო ტახტი ორდონიო II-ის სახელწოდებით. 

## პერესების დინასტია 
* ორდონიო II () — 910-924. ასევე ლეონის მეფე  (914-924).
* ფრუელა II () — 924-925. ასტურიის მეფე  910 წლიდან და ლეონიოს მეფე  924 წლიდან.
* ალფონსო ფროილასი () — 925-926. ფრუელა II-ის შვილი.
* სანჩო I ორდონიესი () — 926-929. ორდონიო II-ის შვილი.
* რამირო *დიდი* () — 929-951. ლეონის მეფე 931 წლიდან.
* ორდონიო III () — 951-956.
* სანჩო *მსუქანი* () — 956-958.
* ორდონიო IV *ბოროტი* () — 958-960.
* სანჩო *მსუქანი* — 960-966 (მეორედ).
* რამირო III () — 966-984.
* ბერმუდო II () — 982-999. ლეონის მეფე 985 წლიდან.
* ალფონსო V კეთილშობილი () — 999-1028.
* ბერმუდო III () — 1028-1037.

## ნავარის დინასტია 
* გარსია I () — 1065-1071).
* სანჩო II *ძლიერი* () — 1071-1072). კასტილიის მეფე  1065 წლიდან.
* ალფონსო VI *ცბიერი* () — 1072-1096. გაუყო გალისია თავის სიძეებს რაიმუნდო ბურგუნდიელს (გალისიის საგრაფო) და ენრიკე ბურგუნდიელს (პორტუგალიის საგრაფო).  

## ბურგუნდიული დინასტია 
* რაიმუნდო ბურგუნდიელი () — (1096 - 1107). ალფონსო VI-მ გამოაცხადა გალისიის გრაფად. 
* ალფონსო VII *იმპერატორი* () - (1111-1157)  მისი გარდაცვალების შემდეგ გალისიის მეფის ტიტული ერგო ლეონის მეფეს ფერნანდო II-ს. როდესაც ლეონის სამეფო შევიდა  კასტილიისა და ლეონის სამეფოს შემადგენლობაში  (ფერნანდო III-ის დროს), გალისიის მეფის ტიტულს ესპანეთის გაერთიანებულ სამეფოში გამოიყენებდნენ 1833 წლამდე.

## იხილეთ აგრეთვე 
* ლეონის მეფეთა სია
* ასტურიის მეფეთა სია

## რესურსები ინტერნეტში
*Kings of Spain, 700– 

კატეგორია:გალისიის მეფეები
კატეგორია:მმართველთა სიები
კატეგორია:ესპანეთის ისტორია
ლეონის მეფეთა სია

right|200px

## ლეონის მეფეები 
### პერესების დინასტია 
* გარსია I (910—914)
* ორდონიო II (914—924), ასევე გალისიის მეფე 910-დან
* ფრუელა II (924—925), ასევე გალისიის მეფე 924-დან და ასტურიისა 910-დან
* ალფონსო ფროილასი (925), ასევე გალისიის მეფე 925—926 წწ.
* ალფონსო IV (925—931), გ. 933
* რამირო II (931—951)
* ორდონიო III (951—956)
* სანჩო I მსუქანი (956—958), (960—966)
* ორდონიო IV ბოროტი (958—960)
* რამირო III (966—984)
* ბერმუდო II (984—999), ასევე გალისიის მეფე 982-დან
* ალფონსო V კეთილშობილი (999—1028)
* ბერმუდო III (1028—1037)

### ხიმენესების დინასტია 
* ფერდინანდ I დიდი (1037—1065), ასევე კასტილიის მეფე (1035—1065)
* ალფონსო VI ცბიერი (1065—1072), (1072—1109), ასევე კასტილიის მეფე (1072—1109)
* სანჩო II ძლიერი (1072), ასევე კასტილიის მეფე (1065—1072)
* ურაკა (1109—1126), ასევე კასტილიის მეფე (1109—1126)

### ბურგუნდიული დინასტია 
შემდეგი მმართველები იყვნენ ურაკას ქმრის რაიმუნდო ბურგუნდიელის შთამომავლები.

* ალფონსო VII (1126-1157), ასევე გალისიის (1111-1157) და კასტილიის მეფე (1126-1157)
* ფერნანდო II (1157-1188)
* ალფონსო IX (1188-1230)
right|210px
* ფერნანდო III წმინდა (1230-1252), ასევე კასტილიის მეფე 1217-დან, წმინდანად შერაცხეს 1671 წელს.

ყველა შემდეგი მმართველი იყო ასევე კასტილიის მეფე.

* ალფონსო X მეცნიერი (1252-1284)
* სანჩო IV ცბიერი (1284-1295)
* ფერნანდო IV ნიჭიერი (1295-1312)
* ალფონსო XI სამართლიანი (1312-1350)
* პედრო I (1350-1369)

### დინასტია ტრასტამარა 
ენრიკე II იყო ალფონსო XI-ის უკანონო შვილი და გახდა გრაფი ტრასტამარისა.

* ენრიკე II (1369-1379)
* ხუან I (1379-1390)
* ენრიკე III სუსტი (1390-1406)
* ხუან II (1406-1454)
* ენრიკე IV უძლური (1454-1474)
* ისაბელ I (1474-1504), დაქორწინდა ფერდინანდ II არაგონელზე
* ხუანა I შეშლილი (1504-1555), 1506-დან ქვეყანას ფაქტობრივად მართავდნენ მისი რეგენტები: 
** ფილიპე I 1504-1506, მისი ქმარი
** ფერნანდო V, 1506-1516, იგივე ფერდინანდ არაგონელი, მამამისი 
** კარლოს I 1516-1556, მისი შვილი

1516 წლიდან ფერნანდო არაგონელისა და იზაბელა კასტილიელის ქორწინების შემდეგ ესპანეთი გაერთიანდა, კარლოს I არის გაერთიანებული ესპანეთის პირველი მეფე.

## ლიტერატურა
Barton, Simon. The Aristocracy in Twelfth-Century León and Castile. Cambridge University Press, 1997. Appendix I: "The Counts of Twelfth Century León and Castile", pp.&nbsp;235–302.

## რესურსები ინტერნეტში
*Kings of Spain, 700– 
* 

კატეგორია:ლეონის მეფეები
კატეგორია:მმართველთა სიები
კატეგორია:ესპანეთის ისტორია
გაბანაანთხევი

**გაბანააანთხევი** — ნაწილობრივ ამოვსებული ხევი თბილისში, ვერაზე, ლურჯ მონასტერსა და ვერის პარკს შორის. XVIII საუკუნეში ვერე გაბაშვილების მამული იყო და ხევის სახელიც ამ გვართანაა დაკავშირებული, თუმცა ლურჯი მონასტრის მიმდებარე მიწები რაფიელ დანიბეგაშვილს, ხოლო ხევის გადაღმა ტერიტორია მღვდელ გამდლიშვილს ეკუთვნოდა. ახლანდელი ვერის ბაღის დიდ ნაწილზე ერთ დროს სასაფლაო იყო. 1973 წელს ხევის რთულ რელიეფზე აშენდა ჭადრაკის სასახლე (არქიტექტორები ვ. ალექსი-მესხიშვილი, გ. ღუდუშაური).

## ლიტერატურა 
* 

კატეგორია:ძველი თბილისის უბნები
ვარაზისხევი

**ვარაზისხევი** — აღმართი თბილისში, ვაკის რაიონში (ვერა). სამხრეთ-აღმოსავლეთიდან მოსაზღვრავს ვაკეს; ერთმანეთთან აკავშირებს ილია ჭავჭავაძის გამზირსა და გმირთა მოედანს. წარმოიშვა მდინარე ვერეს მიმდებარე ერთ-ერთი ხევის ამოვსების შედეგად 1950-იან წლებში. 1957 წელს აღმართი საბოლოოდ ჩადგა მწყობრში და უმოკლესი გზით დააკავშირა ვაკე გმირთა მოედანს და მისი მეშვეობით რკინიგზის სადგურსა და სანაპიროებს.

## ლიტერატურა 
* 

კატეგორია:ვაკის რაიონის ქუჩები
ევროპის ბალახის ჰოკეის ფედერაცია

**ევროპის ბალახის ჰოკეის ფედერაცია** შეიქმნა 1969 წელს ქალაქ კარდიფში იტალიის, პოლონეთის, საფრანგეთის და უელსის ბალახის ჰოკეის ფედერაციების ინიციატივით. ფედერაცია ხელმძძღვანელობს ბალახის ჰოკეის განვითარებას ევროპაში. 
იგი ამავდროულად წარმოადგენს ბალახის ჰოკეის საერთაშორისო ფედერაციას ევროპულ ქვეყნებში.

ფედერაციის უნაღლესი ორგანოა ასამბლეა, რომელსაც იწვევენ ორ წელიწადში ერთხელ. ასამბლეებს შორის ფედერაციის მუშაობას ხელმძღვანელობს კომიტეტი, რომლის შემადგენლობაში შედიან: პრეზიდენტი, გენერალური მდივანი და 5 წევრი. მათ ასამბლეაზე ირჩევენ ოთხი წლის ვადით. კომიტეტი ყოველ წლიურად ატარებს სხდომას (არანაკლებ ერთსა წელიწადში) სადაც განიხილავს მიმდინარე საკითხებს. გარდა ამისა, ფედერაციაში ყოველდღიურ სამუშაოებს უძღვებია დარგობრივი კომიტეტები (საფინანსო, მარკეტინგის, სამწვრთნელო, საკლუბო, სამედიცინო, ჰოკეის დახურულ დარბაზებში და სხვა)
ფედერაციის შტაბ-ბინა მდებარეობს ბრიუსელში. ოფიციალური ენებია ინგლისური და ფრანგული.

ამჟამინდელი პრეზიდენტია - მარტინ გოტრაიჯი(ინგლისი)

ფედერაცია აერთიანებს 45 ქვეყანას.

## ქვეყნები 
ფედერაცია თავისი ეგიდით ატარებს: 
* ევროპის ჩემპიონატი ვაჟთა და ქალთა გუნდებს შორის, 
* ევროპის ჩემპიონთა თასი ვაჟთა და ქალთა გუნდებს შორის, 
* ევროპის თასის მფლობელთა თასი ვაჟთა და ქალთა გუნდებს შორის,
* ევროპის ახალგაზრდული და იუნორთა ჩემპიონატები (ჭაბუკები და გოგონები), 
* ევროპის ჩემპიონატი დახურულ დარბაზებში (ვაჟები და ქალები)
* ევროპის ახალგაზრდული და იუნორთა ჩემპიონატები დახურულ დარბაზებში (ჭაბუკები და გოგონები), 
* ევროპის ჩემპიონთა თასი დახურულ დარბაზებში (ვაჟები და ქალები)

გარდა ამისა, ტარდება რეგიონალური ტურნირები:
* ალპების თასი
* ბალტიკის თასი
* პანიონიის თასი
* სელტიკის თასი
* ჩრდილოეთის თასი

## ლიტერატურა 
* სპორტის ენციკლოპედია. თბილისი. 2006
* Хоккей с мячом. Хоккей на траве. Справочник. Москва. изд. „ФиС“ 1979 
* МОК и международные спортивные обьединения. Москва. изд. „ФиС“ 1979

## რესურსები ინტერნეტში 
* ოფიციალური საიტი

კატეგორია:საერთაშორისო სპორტული ორგანიზაციები
კატეგორია:ბალახის ჰოკეი
კატეგორია:ორგანიზაციები ანბანის მიხედვით
ვიედმის ტბა

**ვიედმის ტბა** () — ტბა არგენტინისა და ჩილეს საზღვარზე. მდებარეობს პატაგონიის ანდების აღმოსავლეთ კალთის ძირას, ზღვის დონიდან 254 მეტრ სიმაღლეზე. ფართობი 1100 კმ². მდებარეობს მყინვარულ ბოლო აუზში, რომელიც აღმოსავლეთიდან შეგუბებულია მორენით. დასავლეთი ნაპირი ციცაბოა და ტყიანი. ტბაში ანდებიდან ეშვება მყინვარი. აღმოსავლეთი ნაპირი დამრეცია, შემოსილია სტეპის მცენარეებით. მდინარე რიო-სანტა-კრუსით უერთდება ლაგო-არხენტინოს ტბას. განვითარებულია ტურიზმი. 

## იხილეთ აგრეთვე 
*არგენტინის ტბების სია 

## რესურსები ინტერნეტში
* სანტა-კრუსის პროვინციის დეტალური რუკა 

კატეგორია:არგენტინის ტბები
კატეგორია:ჩილეს ტბები
კატეგორია:ტბები ანბანის მიხედვით
ბაშკადიკლარის ბრძოლა

**ბაშკადიკლარის (ბაშგედიქლერის) ბრძოლა** - რუსეთისა და ოსმალეთის ჯარების ბრძოლა 1853 წლის 19 ნოემბერს (1 დეკემბერს). სოფელ ბაშგედიქლერთან (ქ. ყარსიდან 35 კმ-ზე) ყირიმის ომის (1853-1856 წწ.) დროს. ყარსისაკენ უკანდახეულმა სერასკერ ახმედ-ფაშას არმიამ (36 ათ. კაცი, 46 ქვემეხი) სცადა შეეჩერებინა რუსეთის მოიერიშე არმია (სარდალი, გენერალი ვასილ ბებუთოვი, 10 ათასამდე კაცი, 32 ქვემეხი). ოსმალების ძლიერი წინააღმდეგობის მიუხედავად, რუსეთის არმიამ გაანადგურა მოწინააღმდეგის მარჯვენა ფრთა და უკუაქცია ოსმალეთის არმია. დაიღუპა 6 ათასი თურქი და დაახლოებით 1,5 ათასი რუსეთის არმიის ჯარისკაცი. ბაშკადიკლარის ბრძოლაში მონაწილეობდნენ ქართველი გენერალ-მაიორები: ი. ჭავჭავაძე, ივანე ბაგრატიონ-მუხრანსკი და ილია ორბელიანი (პოეტ გრიგოლ ორბელიანის ძმა), რომელიც ბრძოლაში მძიმედ დაიჭრა.

## ლიტერატურა
კატეგორია:ყირიმის ომის ბრძოლები
კატეგორია:1853 წლის ბრძოლები
მატერია (ფილოსოფია)

**მატერია** (ლათ. māteria – ნივთიერი) — მატერიალური ფილოსოფიის ძირითადი ცნება, რომლის მიხედვითაც მატერია წარმოადგენს სამყაროს სუბსტანციას (საწყისს), რომელიც არ წარმოშობილა და არ ისპობა, მარადიულად მოძრაობს დროში და სივრცეში, განიცდის განვითარებას და ამ განვითარების შედეგს წარმოადგენს. ამდენად, ცნობიერება მაღალგანვითარებული მატერიის ანუ ადამიანის ტვინის გამოვლენაა და არ არსებობს არავითარი ცნობიერება და არავითარი იდეები მატერიის გარეშე, ამ შეხედულებას არ იზიარებს არც სუბიექტური და არც ობიექტური იდეალიზმი. მათი აზრით, ყოვლად დაუშვებელია სულის და ცნობიერების ახსნა მატერიით, სული ზემატერიალური იდეალური არსია და მისი საწყისი არამატერიალურ ღვთაებრივ საწყისში უნდა მოიძებნოს.

## ლიტერატურა 
* ფილოსოფია – ტ. რეხვიაშვილი, ვ. ჭიაურელი – თბილისი, 2006 წ. გვ. 240

კატეგორია:ფილოსოფია
კატეგორია:მეტაფიზიკა
კატეგორია (ფილოსოფია)

**კატეგორია** (ბერძნ. katēgoria აზრის გამოთქმა, მტკიცება) — ცოდნის ფორმა, რომელშიც გამოითქმება სინამდვილის სხვადასხვა კავშირები, მიმართულებები, თვისებები და კანონზომიერებები. ამ გაგებით კატეგორია არის ზოგადი ცნება. არსებობს ერთეული და წყვილადი კატეგორიები, ერთეული კატეგორიებია: მატერია, მოძრაობა, დრო, სივრცე, ცნობიერება, ყოფიერება და სხვა. წყვილადი კატეგორიებია: ერთეული და ზოგადი, ფორმა და შინაარსი, არსება და მოვლენა, შესაძლებლობა და სინამდვილე, აუცილებლობა და შემთხვევითობა და სხვა. წყვილადი კატეგორიები, ერთიმეორის გარეშე არ მოიაზრებიან, ისინი ერთიმეორეს მოითხოვენ და აპირობებენ.

## ლიტერატურა 
*ფილოსოფია – ტ. რეხვიაშვილი, ვ. ჭიაურელი – თბილისი, 2006 წ. გვ. 240

კატეგორია:ფილოსოფია
კატეგორია:ფილოსოფიური ტერმინები
კატეგორია:ონტოლოგია
ევროპის ფრენბურთის კონფედერაცია

thumb|250პქ
**ევროპის ფრენბურთის ფედერაცია** (Confédération Européenne de Volleyball) შეიქმნა 1963 წლის 21 ოქტომბერს ფრენბურთის საერთაშორისო ფედერაციის VIII კონგრესის გადაწყვეტილებით. მას უნდა ეხელმძღვანელა 
ფრენბურთის განვითარებისათვის ევროპაში და წარმოადგინა ფრენბურთის საერთაშორისო ფედერაცია ევროპულ ქვეყნებში.
თავდაპირველად ამ ორგანოს ფრენბურთის ევროპული კომისია ეწოდებოდა. 1972 წელს კომისია გადაკეთდა კონფედერაციად და ეწოდა დღევანდელი სახელი.

ფედერაციის უნაღლესი ორგანოა გერერალური ასამბლეა, რომელსაც იწვევენ ორ წელიწადში ერთხელ. ასამბლეებს შორის ფედერაციის მუშაობას ხელმძღვანელობს 30 წევრიანი ადმინისტრაციული საბჭო (ირჩევენ ოთხი წლით), რომლელიც თავისი შემადგენლობიდან ირჩევა აღმასრულებელ კომიტეტს. მის უშობას ხელმძღვანელობს პრეზიდენტი. ადმინისტრაციული საბჭო ყოველ წლიურად ატარებს სხდომას (არანაკლებ ერთსა წელიწადში) სადაც განიხილავს მიმდინარე საკითხებს. გარდა ამისა ფედერაციაში ყოველდღიურ სამუშაოებს უძღვებია დარგობრივი კომიტეტები (საორგანიზაციო, საფინანსო, იურიდიული, სამსაჯო, ევროპული თასების, პლაჟის ფრენბურთის და სამედიცინო).
ფედერაციის შტაბ-ბინა მდებარეობს ლუქსემბურგში. ოფიციალური ენებია ინგლისური , რუსული და ფრანგული.

ამჟამად პრეზიდენტია - ანდრე მეიერი (ლუქსემბურგი)

ფედერაცია აერთიანებს 55 ქვეყანას.

## ქვეყნები 
ფედერაცია თავისი ეგიდით ატარებს: 
* ევროპის ჩემპიონატი ვაჟთა და ქალთა გუნდებს შორის, 
* ევროპის ლიგა ვაჟთა და ქალთა შორის
* ევროპის ჩემპიონთა თასი ფრენბურთში ვაჟთა და ქალთა გუნდებს შორის, 
* ევროპის ფედერაციის თასი ვაჟთა და ქალთა გუნდებს შორის,
* ევროპის გამოწვევის თასი ფრენბურთში ვაჟთა და ქალთა გუნდებს შორის
* ევროპის ახალგაზრდული და იუნორთა ჩემპიონატები (ჭაბუკები და გოგონები), 
* ევროპის ჩემპიონატები პლაჟის ფრენბურთში (ვაჟები და ქალები)
* ევროპის ჩემპიონთა თასი ვაჟთა და ქალთა გუნდებს შორის
* ევროპის ფრენბურთის ფედერაციის თასი ვაჟთა და ქალთა გუნდებს შორის
* ევროპის ჩელენჯ–ქაფი ვაჟთა და ქალთა გუნდებს შორის

## ლიტერატურა 
* სპორტის ენციკლოპედია. თბილისი. 2006
* Волеибол. Справочник. Москва. изд. ,,ФиС’’ 1982 
* МОК и международные спортивные обьединения. Москва. изд. ,,ФиС’’ 1979
* Волейбол: Энциклопедия. Сост. В. Л. Свиридов, О. С. Чехов — Томск: «Компания Янсон», 2001.

## რესურსები ინტერნეტში 
* ოფიციალური საიტი

კატეგორია:საერთაშორისო სპორტული ორგანიზაციები
კატეგორია:ფრენბურთი
კატეგორია:ორგანიზაციები ანბანის მიხედვით
ბაქსანი (მდინარე)

**ბაქსანი, აზაუ** () — მდინარე ჩრდილოეთ კავკასიაში, ყაბარდო-ბალყარეთის რესპუბლიკაში, მდინარე მალკის მარჯვენა შენაკადი (თერგის აუზი). სიგრძე 173 კმ. აუზის ფართობი 6 800 კმ2. სათავე აქვს იალბუზის რაიონის მყინვარებში. ზემო დინებაში მთის მდინარეა, ქვევით კი ვაკეზე მიედინება. საზრდოობს მყინვარის, თოვლისა და მიწისქვეშა წყლებით. ბაქსანის ნაპირებზე გაშენებულია ქალაქები თირნიაუზი და  ბაქსანი. მდინარეზე აგებულია ბაქსანის ჰესი. ბაქსანსა და მისი შენაკადების სათავეებში ალპინისტური და ტურისტული ბაზებია. 

## რესურსები ინტერნეტში
* Фотография горы Джан-Туган

კატეგორია:ყაბარდო-ბალყარეთის მდინარეები
უკან დასახევი გზა არ არის

„**უკან დასახევი გზა არ არის**“ () — ბრიტანული კინოფილმი, კრიმინალური დრამა, რომლის რეჟისორია მონტგომერი ტული., პროდიუსერი სტივენ პალოსი. მონაწილეობენ შონ კონერი, სკიპ ჰომეიერი და სხვები. პირველი მნიშვნელოვანი ფილმი მომავალ კინოვარსკვლავის შონ კონერის. ის განგსტერის, სპაიკის როლს თამაშობს.

## როლებში
* სკიპ ჰომეიერი — ჯონ რაილტონი
* პოლ კარპენტერ — კლემ ჰეიზი
* პატრისია დაინტონი — ბეთი
* ნორმან წულენდი — ინსპექტორი ჰარისი
* მარგარეტ როულინგზი — მისის რაილტონი
* ელეანორ სამერფილდი — მარგარეტი
* ალფი ბასი — რუჯ ჰარვი
* შონ კონერი — სპაიკი

## რესურსები ინტერნეტში
* 
* 
* 
* 
* 

## სქოლიო
კატეგორია:1957 წლის ფილმები
კატეგორია:RKO Pictures-ის ფილმები
კატეგორია:ინგლისურენოვანი ფილმები
კატეგორია:ბრიტანული ფილმები
კატეგორია:ბრიტანული კრიმინალური დრამატული ფილმები
კატეგორია:1950-იანი წლების კრიმინალური დრამატული ფილმები
კატეგორია:ბრიტანული შავ-თეთრი ფილმები
კატეგორია:მონტგომერი ტულის ფილმები
აბსოლუტი

**აბსოლუტი** () — მარადიული, განუსაზღვრელი და განუპირობებელი საფუძველი ყოველივესი. ტრადიციული მეტაფიზიკური ფილოსოფიის ძირითადი ცნება. იდეალისტურ ფილოსოფიასა და რელიგიაში აბსოლუტი ღმერთთან არის გაიგივებული. დიალექტიკური მატერიალიზმის მიხედვით, აბსოლუტი შეიძლება იყოს მხოლოდ თვითმოძრავი მატერია.

## ლიტერატურა 
* „ფილოსოფია“ – ტ. რეხვიაშვილი, ვ. ჭიაურელი – თბილისი, 2006 წ. გვ. 233

კატეგორია:თეოლოგია
კატეგორია:იდეალიზმი
კატეგორია:ფილოსოფიური ტერმინები
ოქროს გლობუსი საუკეთესო უცხოენოვანი ფილმისთვის

**ოქროს გლობუსი საუკეთესო უცხოენოვანი ფილმისთვის** არის ოქროს გლობუსის დაჯილდოების ერთ-ერთი ნომინაცია.

1986 წლამდე ჯილდოს ეწოდებოდა ოქროს გლობუსი საუკეთესო უცხოური ფილმისთვის. რაც ნიშნავდა იმას, რომ გამარჯვებული უნდა ყოფილიყო არაამერიკული ფილმი. 1987 წელს ნომინაციამ მიიღო დღევანდელი დასახელება. ამგვარად შესაძლებელი გახდა ამერიკული, მაგრამ არაინგლისურენოვანი ფილმების დაჯილდოება აღნიშნული პრიზით. ასეთი ფილმებია აპოკალიფსი და ქარს დადევნებული.

ყველაზე მეტი ჯილდო ამ ნომინაციაში მიღებული აქვს დიდ ბრიტანეთს. მის შემდეგ მოდიან ესპანეთი და საფრანგეთი.

## ლაურეატები
### 1960-იანები
### 1970-იანები
### 1980-იანები
### 1990-იანები
### 2000-იანები
### 2010-იანები
კატეგორია:ოქროს გლობუსის ჯილდოები
ალტრუიზმი

[მინი|[მოწყალება|მოწყალების გაღება ასევე ალტრუიზმად ითვლება]]
**ალტრუიზმი** ( <  – სხვა) — ზნეობრივი პრინციპი, რომელიც ნიშნავს სხვა ადამიანებისადმი უანგარო სამსახურს, პირადი ინტერესების ნაცვლად, სხვისი ინტერესების წინა პლანზე წამოწევას.

ადამიანებს გააჩნიათ ალტრუიზმის წმინდა ადამიანური მოტივაცია. ალტრუისტული ქცევისას პიროვნების მთავარი მიზანი და მოტივია გაჭირვებული ადამიანისათვის შემწეობის გაწევა. შესაბამისად, ალტრუიზმისათვის დამახასიათებელია ის მთავარი გარემოება, რომლის მიხედვითაც ალტრუისტული ქცევის განმახორციელებელი მოქმედებს პირადი ინტერესებისა თუ უსაფრთხოების მდგომარეობის გათვალისწინების გარეშე. ალტრუისტები ხშირად უდიდეს საფრთხეში იგდებენ თავს და სხვა ადამიანების კეთილდღეობას მსხვერპლადაც კი ეწირებიან ხოლმე.

ალტრუიზმი განსაკუთრებით ხშირად იჩენს თავს ნათესაურ ურთიერთობებში, რასაც აძლიერებს ადამიანების ძლიერი სურვილი თავიანთი გენეტიკური მემკვიდრეობის გადარჩენისა. სოციალურ ფსიქოლოგიაში ასევე ხშირად ვხვდებით რეციპროკული ალტრუიზმის ცნებას, რაც ნიშნავს იმას, რომ ერთი ადამიანი ეხმარება მეორეს, რადგან საჭიროების შემთხვევაში მისი მხრიდანაც მოელის ალტრუისტული მოქმედების განხორციელებას.

ალტრუიზმს განიხილავენ, როგორც ერთ-ერთ მნიშვნელოვან ძალას, რომელიც ადამიანს საზოგადოებრივად სასიკეთო ქმედებებისაკენ უბიძგებს.

## იხილეთ აგრეთვე 
*ემპათია
*მიზანთროპი
*ფილანთროპი
*ტუსაღის დილემა
*ეგოიზმი
*სოციალური ფსიქოლოგია

## ლიტერატურა 
* ტ. რეხვიაშვილი, ვ. ჭიაურელი, ფილოსოფია,  თბ., 2006  
* Robert A. Baron, Donn Byrne, Blair T. Johnson, Exploring Social Psychology, 4th edition.

## რესურსები ინტერნეტში 
*What is Altruism? 

კატეგორია:ფილოსოფიური ტერმინები
*
ანტინომია

**ანტინომია** (ბერძნ. antinomia – წინააღმდეგობა) — ორი წინაღმდეგობრივი მსჯელობა,სადაც უპირატესობა არც ერთს არ მიეწერება, არამედ ისინი თანაბარდასაბუთებადი მსჯელობებია. ერთის უარყოფით მეორე საბუთდება და პირიქით.

## ლიტერატურა 
*ფილოსოფია – ტ. რეხვიაშვილი, ვ. ჭიაურელი – თბილისი, 2006 წ. გვ. 233–234 

კატეგორია:ფილოსოფია
კატეგორია:ფილოსოფიური ტერმინები
დომინო (კომიქსი)

**დომინო** (**ნინა თურმენი**) — Marvel Comics-ის გამოგონილი პერსონაჟი, ყველაზე მეტად ცნობილია კომიქსებიდან *იქს ადამიანების შტო*, იქს-ძალა. შექმნეს მწერალმა ფაბიან ნისიეზამ და მხატვარმა რობ ლიფელდმა. პირველად გამოჩნდა კომიქსში  *იქს-ძალა* #11 (X-Force) (1992 წლის ივნისი).

## პუბლიკაციის ისტორია 
*იქს ძალაში* მან პირველად მიიღო ორი დამოუკიდებელი ნომერი, one of which had her teaming with Puck against Lady Deathstrike. იქ ნაჩვენები იყო მისი ბავშვობა
დომინოს დებიუტის შემდეგ New Mutants #98-ში (თებერვალი 1991წ.) მისი რეალური ავტორი საჯაროდ არ გამოჩენილა. შემდგომში დომინოს თანამედროვე ვერსიის დროებითი გამოჩნეა მოხდა *იქს-ძალაში ტომი 1 #8*,  რომელიც 11-ე ნომრის ბოლო ფურცლებზე შედგა. შემდეგ ის მოხვდა *კეიბლი და დედპულის* კომიქსეშიც, ახლა კი მონაწილეობს *იქს-ძალაში*

## მოგონილი ბიოგრაფია 
200px|მინი|მარცხნივ|დომინო *კეიბლი და დედპულის* მე-11-ე ნომრის გარეკანზე
## კეიბლი და დედპული 
დომინო კეიბლი და დედპულის კომიქსებში მე-8-ე ნომრიდან გამოჩნდა, სადაც მან სცადა კეიბლთან შებრძოლება *ექვსეულის ბანდასთან* ერთად, თუმცა მათ კეიბლთან გამკლავება ვერ შეძლეს და მისი ხელმძღვანელობის ქვეშ მოექცნენ. შემდეგში დომინო გაყვა დედპულს *რუმისტანში*, სადაქ იქაური დიქტატორი მოკლა. მაგრამ იქიდან უკან დასაბრუნებლად ადგილობრივმა მოსახლეობამ მოითხოვა კეიბლის მათ ხელმძღვანელად დანიშვნა, მოქალაქე ვესთან მოლაპარაკების შემდეგ,  მან კეიბლის მოკვლა სცადა, ხოლო ამ ცდის წარუმატებლად დასრულების შემდეგ ის მის ერთ-ერთ ყველაზე საშიშ მტრად იქცა.

## დამსჯელი 
მოგვიანებით დომინო შეუერთდა თავის ძველ მეგობარს  ჯ. ვ. ბრიჯს, ასევე ვერცხლისფერ სიასამურს და კონტესიას, ის მოხვდა დროებით სპეც-დანაყოფში, რომლის მიზანიც დამსჯელის შეპყრობა იყო.  როდესაც ყალბმა დამსჯელმა ქალაქის მცხოვრებნი მიზანში ამოიღო, დომინო იყო ერთად-ერთი რომელიც მხარში დაუდგა ნამდვილ დამსჯელს.

## რესურსები ინტერნეტში 
* Domino დომინოს ბიოგრაფია Marvel-ის ოფიციალურ საიტზე

## სქოლიო 
კატეგორია:Marvel Comics-ის სუპერგმირები
კატეგორია:გამოგონილი პერსონაჟები
სიდ კამპეადორი

[thumb|300px|სიდ კამპეადორის ძეგლი ქალაქ [ბურგოსი|ბურგოსში ესპანეთი]]
**სიდ კამპეადორი** (), ნამდვილი სახელი და გვარი **როდრიგო დიას დე ბივარი** (; დ. 1026–1043 ბივარი — გ. 31 ივლისი, 1099, ვალენსია) — კასტილიელი რაინდი. სახელი გაითქვა გმირობით რეკონკისტის დროს. სიდ კამპეადორს ეძღვნება ხალხური ეპოსი „სიმღერა ჩემს სიდზე“ (XII ს.), აგრეთვე პ. კორნელის ტრაგედია „სიდი“ და სხვა.

## რესურსები ინტერნეტში 
* Information about The Route of El Cid - English

კატეგორია:გარდაცვლილი 31 ივლისი
კატეგორია:გარდაცვლილი 1099
აქსიოლოგია

**აქსიოლოგია** (, axiā — ღირებულება, λογία — მოძღვრება) — ფილოსოფიური მოძღვრება ღირებულებებზე. ღირებულებებში იგულისხმება იდეები, იდეალები, შეხედულებები, პრინციპები, რომლებიც საფუძვლად უდევს ადამიანთა ცხოვრების წესს. აქსიოლოგიის ამოცანაა ღირებულებების ონტოლოგიური სტატუსის დადგენა, იმის გარკვევა, თუ როგორაა თავისი ბუნებით ღირებულება — სუბიექტური თუ ობიექტური, რელატიური თუ აბსოლუტური, ცვალებადი თუ მარადიული. აქსიოლოგიამ უნდა ნათელყოს ღირებულებების კავშირი ღირებულ ობიექტებთან, ჯერარსთან, სუბიექტთან. ამრიგად, აქსიოლოგიას გადამწყვეტი მნიშვნელობა აქვს ყველა იმ მეცნიერებისათვის, რომლებიც ღირებულების ცალკეულ სახეს ეხება.

## ლიტერატურა
* *ფილოსოფია — ტ. რეხვიაშვილი, ვ. ჭიაურელი — თბილისი, 2006 წ. გვ. 234*

კატეგორია:ფილოსოფია
კატეგორია:ფილოსოფიური ტერმინები
აპრიორული

**აპრიორული** (ლათ. იმთავითვე) — ცოდნა, რომელიც ცდამდე და მისგან დამოუკიდებლადაა მოცემული ცნობიერებაში და ის თვითონ განსაზღვრავს ცდაში მიღებულ გრძნობად მონაცემებს. ის არის ყველა ადამიანისათვის დამახასიათებელ საყოველთაობის მატარებელი იდეალური ფორმა.

## ლიტერატურა 
* *ფილოსოფია – ტ. რეხვიაშვილი, ვ. ჭიაურელი – თბილისი, 2006 წ. გვ. 234*

კატეგორია:ფილოსოფია
კატეგორია:ფილოსოფიური ტერმინები
ნიუ-იორკის მსოფლიო გამოფენა (1939)

thumb|საბჭოთა კავშირის პავილიონი
**მსოფლიო ექსპოზიცია** ნიუ-იორკში () — გაიხსნა 1939 წლის 30 პრილს და დაიხურა იმავე წლის 31 ოქტომბერს. საგამოფენო არეალმა დაიკავა 486.4 ჰექტარი ფართობი, რაც დღემდე რეკორდად რჩება. გამოფენას 45 მილიონამდე მნახველი ეწვია. ექსპოზიცია სხვადასხვა თემებად იყო წარმოდგენილი (ტრანსპორტი, სურსათ-სანოვაგე, კომუნიკაცია, მმართველობა და ა.შ.)

## რესურსები ინტერნეტში  
* 1939 და 1940 წლების გამოფენები.
* ნიუ-იორკის მსოფლიო გამოფენა (1939) .
* სურათები ნიუ-იორკის მსოფლიო გამოფენიდან (1939).

კატეგორია:მსოფლიო გამოფენები
კატეგორია:1939
კატეგორია:ნიუ-იორკი
კატეგორია:ნიუ-იორკის მსოფლიოს გამოფენები
მთვარის დაბნელება

thumb|მთვარე დაბნელების დროს 
**მთვარის დაბნელება** — ასტრონომიული მოვლენა — მთვარის შესვლა დედამიწის ირგვლივ ორბიტაზე გარემოქცევისას მის ჩრდილში და თანდათან დროებით გაუჩინარება. მთვარის დაბნელება იმიტომაა შესაძლებელი, რომ მთვარე ანათებს მხოლოდ მზიდან დაცემული გამოსხივების არეკვლით. 

thumb|173px|მარცხნივ|მთვარის დაბნელების სქემა
დედამიწის ჩრდილის დიამეტრი 363 000 კმ-ია (მთვარის მინიმალური სიშორეა დედამიწიდან) და მთავრის დიამეტრზე სამჯერ დიდია, ამასთანავე მზიდან წამოსული სხივები დედამიწიდან წარმოქმნის ორი სახის ჩრდილს, ერთი ჩვეულებრივს და მეორე — ნახევარჩრდილს. ნახევარჩრდილში შესვლისას მთვარის სიკაშკაშის კლება უმნიშვნელოა. ნაწილობრივი დაბნელება იწყება მაშინ, როდესაც მთვარე შედის დედამიწის ჩრდილში. იგი შეიძლება 3\frac{3}{4} სთ შეიძლება გაგრძელდეს. ამ შუალედის შუაში კი შეიძლება იყოს მთვარის სრული დაბნელება, 1\frac{3}{4} სთ-მდე ხანგრძლივობისა. მთვარის დაბნელება მხოლოდ სავსემთვარეობის დროს ხდება, ამასთან თუ მზე და მთვარე ე. წ. კვანძების (ცაზე მზისა და მთვარისხილულ გზათაგადაკვეთის წერტილების) ახლოსაა (არაუმეტეს 12.0°). მზე მოცემულ (აღმავალ ან დაღმავალ) კვანძს 346.6 დღე-ღამეში უბრუნდება. მთვარე კი ერთსა და იმავე კვანძში 27.21 დღე-ღამის შემდეგ გაივლის. აქედან გამომდინარეობს, რომ კალენდარულ წელიწადში მთვარის დაბნელების ხელშემწყობი პერიოდი 2-ჯერ ან 3-ჯერ არის.

მთვარის დაბნელება პერიოდულად მეორდება, რადგან 223 სინოდური თვე თითქმის უტოლდება 242 დრაკონულ თვეს. თითოეული ამ სიდიდეთაგანი დაახლოებით 18 წელს და 11 დღე-ღამეს უდრის და მას საროსი ეწოდება. საროსი ჯერ კიდევ  ძვ. წ. VI საუკუნეში იყო ცნობილი. ცის მექანიკის კანონების საფუძველზე შესაძლებელია დაბნელებათა მომენტების წინასწარგამოთვლა დიდი სიზუსტით.

## იხილეთ აგრეთვე 
* მზის დაბნელება

## ლიტერატურა
## რესურსები ინტერნეტში 
* A good video introduction to Lunar Eclipses from NASA
* Lunar Eclipse: how to photograph 
* Live Free Lunar eclipse webcast & hands-on lunar eclipse experiments: 2011-06-15 
* Live-webcast of the lunar eclipse on June 15th, 2011 , University of Applied Sciences Offenburg/Germany
* Worldwide viewing times for the December 2010 Total Lunar Eclipse 
* Animated explanation of the mechanics of a lunar eclipse , University of Glamorgan
* Lunar Eclipse time sequence 
* U.S. Navy Lunar Eclipse Computer 

კატეგორია:მთვარე
ლეჩქისსერი

**ლეჩქისსერი**, **გადრეკილი** — ქედი საქართველოში, ჩოხატაურის მუნიციპალიტეტში. მესხეთის ქედის ჩრდილოეთი განშტოება, მდინარეების კვირისწყლისა და საშუალის (მდინარე გუბაზეულის მარცხენა შენაკადები) წყალგამყოფი. აგებულია შუაეოცენური ასაკის სქელშრეებრივი ტუფ-ბრექჩიებით. ქედის უმაღლესი წერტილია მწვერვალი გადრეკილი (2505 მ). კალთები შემოსილია წიფლნარმუქწიწვიანი ტყეებით, თხემი და მწვერვალები — სუბალპური მდელოებით.

## ლიტერატურა
კატეგორია:გურიის მხარის ქედები
ეგოიზმი

**ეგოიზმი** (ლათ. ego – მე) — ცხოვრების პრინციპი, რომლის მიხედვითაც ადამიანი თავის ქცევაში ხელმძღვანელობს მხოლოდ პირადი ინტერესებით, ანგარიშს არ უწევს საზოგადოების და მის ირგვლივ მყოფთა ინტერესებს, ასეთი მოქმედება არ შეესაბამება საზოგადოებრივ მორალს.

## იხილეთ აგრეთვე 
*რაციონალური ეგოიზმი
*ნარცისიზმი

## ლიტერატურა 
* ფილოსოფია – ტ. რეხვიაშვილი, ვ. ჭიაურელი – თბილისი, 2006 წ. გვ. 236
* The Selfish Gene, Richard Dawkins (1990), second edition—includes two chapters about the evolution of cooperation, ISBN 0-19-286092-5

## სქოლიო
კატეგორია:ფილოსოფია
კატეგორია:ფილოსოფიური ტერმინები
ეგზისტენცია

**ეგზისტენცია** (ლათ. არსებობა) — ადამიანური არსებობის წესის აღმნიშვნელი. ეს ტერმინი იხმარება ეგზისტეციანლიზმში და წარმოადგენს ადამიანური „მე“-ს სულიერ საწყისს, რომლის წყალობითაც ადამიანი არის განუმეორებელი პიროვნება ან პერსონა.

## იხილეთ აგრეთვე 
*Cogito ergo sum
*შენახვის კანონი
*კოსმოგონია
*ეგზისტენციალიზმი
*სოლიფსიზმი

## ლიტერატურა 
* ფილოსოფია – ტ. რეხვიაშვილი, ვ. ჭიაურელი – თბილისი, 2006 წ. გვ. 235

კატეგორია:ფილოსოფია
კატეგორია:ფილოსოფიური ტერმინები
კატეგორია:ონტოლოგია
დეტერმინიზმი

**დეტერმინიზმი** (ლათ. determinare – განსაზღვრა), ან **წინასწარგანჩინება** — შეხედულება სამყაროს კანონზომიერების შესახებ, რომლის მიხედვითაც სამყაროში ყველაფერი მიზეზ-შედეგობრივი კავშირით არის განპირობებული, დეტერმინირებული. ამიტომ სამყაროში არ არსებობს არავითარი უმიზეზო მოვლენა ანუ შემთხვევითობა. შემთხვევითობა, მხოლოდ სუბიექტური არცოდნის გამო მოიხმარება მეცნიერებაში, თორემ თავისთავად სამყაროში არავითარი შემთხვევითობა არ არსებობს, სამყაროს მხოლოდ მკაცრი აუცილებლობა და მიზეზობრიობა მართავს.

## წინასწარგანჩინება პროტესტანტიზმში 
პროტესტანტიზმის მიხედვით ადამიანს არ აქვს თავისუფალი ნება. ადამიანის თავისკენ მომართვაში ერთმანეთს ეშმაკი და ღმერთი ეცილებიან და ადამიანი იქითკენ მიდის, რომლის ძალისხმევაც უფრო მეტი იქნება. მისი ნება უგულებელსაყოფია ამ ორ ძალასთან შედარებით. აქედან გამომდინარე, მადლის გარდამოსვლა გარკვეულ ადამიანებზე ხდება წინასწარგანსაზღვრულად და არა მათი დამსახურებების მიხედვით.

ადამიანურ დეტერმინიზმს არ ეთანხმებიან მართლმადიდებელი და კათოლიკური ეკლესიები, რომელთა პოზიციითაც, ქრისტეს მოსვლის ერთ–ერთი შედეგი იყო ადამიანის ცხოვრებაში მანამდე არსებული, ფატალური მდგომარეობის შეცვლა, პიროვნებისათვის თავისუფალი ნებისა და არჩევანის შესაძლებლობის მინიჭება და ამით მათზე პასუხისმგებლობის დაკისრება. წინასწარგანჩინების პირობებში ადამიანისათვის რაიმე საქციელის გამო პასუხის მოთხოვნა აზრს კარგავს.

რეფორმაციის მეთოდების გარდა ეს იყო ერთ–ერთი მთავარი პოზიცია, სადაც დესიდერიუს ერასმუსისა და მარტინ ლუთერის შეხედულებები გაიყო.

## ლიტერატურა 
*ფილოსოფია – ტ. რეხვიაშვილი, ვ. ჭიაურელი – თბილისი, 2006 წ. გვ. 234

კატეგორია:ფილოსოფია
კატეგორია:ფილოსოფიური ტერმინები
კატეგორია:მიზეზები
კატეგორია:მეტაფიზიკური თეორიები
კანის კინოფესტივალის ჯილდო საუკეთესო რეჟისორი

right|216px
**კანის კინოფესტივალის ჯილდო საუკეთესო რეჟისორი** (ფრან.: *Prix de la mise en scène*) — კანის კინოფესტივალის ჯილდო. აღნიშნული ჯილდოს მფლობელს ირჩევს ჟიური ფესტივალის ოფიციალურ შერჩევაზე. ჯილდო დაწესებულია 1946 წლიდან.

## ჯილდოები
*1951 - ლუის ბუნიუელი, *ფილმისთვის „დავიწყებულები“*
*1958 - ინგმარ ბერგმანი, *ფილმისთვის „ცხოვრების ზღვარზე“*
*1959 - ფრანსუა ტრიუფო, *ფილმისთვის „ოთხასი დარტყმა“*
*1975 - კოსტა-გავრასი, *ფილმისთვის „სპეციალური სექცია“*
*1978 - ტერენს მალიკი, *ფილმისთვის „მკის დღეები“*
*1982 - ვერნერ ჰერცოგი, *ფილმისთვის „ფიცკარალდო“*
*1983 - ანდრეი ტარკოვსკი, *ფილმისთვის „ნოსტალგია“*
*1986 - მარტინ სკორსეზე, *ფილმისთვის „ფულის ფერი“*
*1989 - ემირ კუსტურიცა, *ფილმისთვის „ბოშათა დრო“*
*1991 - ძმები კოენები, *ფილმისთვის „ბარტონ ფინკი“*
*1992 - რობერტ ოლტმენი, *ფილმისთვის „მოთამაშე“*
*1993 - მაიკ ლი, *ფილმისთვის „შიშვლები“*
*1996 - ძმები კოენები, *ფილმისთვის „ფარგო“*
*1997 - ვონგ კარ-ვაი, *ფილმისთვის „ბედნიერები ერთად“*
*1999 - პედრო ალმოდოვარი, *ფილმისთვის „ყველაფერი დედაჩემის შესახებ“*
*2001 - ძმები კოენები, *ფილმისთვის „ადამიანი, რომელიც არ არსებობდა“*
*2001 - დევიდ ლინჩი, *ფილმისთვის „მალჰოლანდ დრაივი“*
*2002 - პოლ ტომას ანდერსონი, *ფილმისთვის „გამაოგნებელი სიყვარული“*
*2003 - გას ვან სენტი, *ფილმისთვის „სპილო“*
*2005 - მიხაელ ჰანეკე, *ფილმისთვის „დაფარული“*
*2006 - ალეხანდრო გონსალეს ინიარიტუ, *ფილმისთვის „ბაბილონი“*
*2007 - ჯულიან შნაბელი, *ფილმისთვის „სკაფანდრი და პეპელა“*
*2012 - კარლოს რეიგადასი, *ფილმისთვის „შუქი წყვდიადის შემდეგ“*
*2013 - ამატ ესკალანტე, *ფილმისთვის „ჰელი“*
*2014 - ბენეტ მილერი, *ფილმისთვის „Foxcatcher“*

## რესურსები ინტერნეტში 
* ოფიციალური საიტი
* კანის კინოფესტივალი IMDB .

კატეგორია:კანის კინოფესტივალი
კემბრიჯი (მრავალმნიშვნელოვანი)

**კემბრიჯი** ()

* კემბრიჯის უნივერსიტეტი — უნივერსიტეტი გაერთიანებულ სამეფოში.
* კემბრიჯი — ქალაქი გაერთიანებულ სამეფოში.
* კემბრიჯი — ქალაქი მერილენდში, აშშ.
* კემბრიჯი — ქალაქი მასაჩუსეტსში, აშშ.
* კემბრიჯი — ქალაქი კანადაში.
საპარიკმახერო

თმის შეჭრა|thumb|200px
**საპარიკმახერო** — დაწესებულება, რომელიც სთავაზობს მოსახლეობას თმის მოვლის მომსახურებას (თმის კრეჭა, დახვევა, დავარცხნა, წვერისა და ულვაშის კრეჭა და გაპარსვა). სპეციალისტს, რომელიც მუშაობს საპარიკმახეროში, პარიკმახერი ჰქვია. ხშირად საპარიკმახერო არის სილამაზის სალონის განუყოფელი ნაწილი.

## რესურსები ინტერნეტში
კატეგორია:თმა
კატეგორია:ჰიგიენა
The Best of Both Worlds (Marillion-ის ალბომი)

***Best of Both Worlds*** — ბრიტანული ნეო-პროგრესული როკ-ჯგუფ Marillion-ის სიმღერების კომპილაციური ალბომი, გამოცემული 1997 წელს. კრებული წარმოადგენს ჯგუფის მხრიდან ლეიბლზე EMI Records შემოქმედების შეჯამებას. ამის შემდეგ კოლექტივის კონტრაქტი ლეიბლთან ამოწურული იქნა.

ალბომი ორი დისკისგან შედგება, სადაც პირველზე შეტანილია ფიშის ჯგუფში ლიდერობის პერიოდის სიმღერები, ხოლო მეორეზე - სტივ ჰოგართის მოსვლის შემდეგ ჩაწერილი ცნობილი ჰიტ-სინგლები.

## სიმღერების სია
### დისკი 1 
# Script For A Jester's Tear
# Market Square Heroes (სინგლის ვერსია)
# He Knows You Know
# Forgotten Sons
# Garden Party
# Assassing (სინგლის ვერსია)
# Punch And Judy
# Kayleigh (სინგლის ვერსია)
# Lavender (სინგლის ვერსია)
# Heart Of Lothian (სინგლის ვერსია)
# Incommunicado
# Warm Wet Circles (სინგლის ვერსია)
# That Time Of The Night (The Short Straw)
# Sugar Mice

### დისკი 2 
# The Uninvited Guest
# Easter
# Hooks In You (რემიქსი)
# The Space
# Cover My Eyes
# No One Can
# Dry Land
# Waiting To Happen
# The Great Escape
# Alone Again In The Lap Of Luxury (სინგლის ვერსია)
# Made Again
# King
# Afraid Of Sunlight
# Beautiful (სინგლის ვერსია)
# Cannibal Surf Babe

## სქოლიო 
კატეგორია:Marillion-ის კომპილაციური ალბომები
კატეგორია:1997 წლის კომპილაციური ალბომები
კატეგორია:EMI Records-ის კომპილაციური ალბომები
ცუდი აღზრდა (ფილმი)

**ცუდი აღზრდა** () — პედრო ალმოდოვარის მიერ 2004 წელს გადაღებული ფილმი. იგი შეეხება ორ ხელმეორედ შეხვედრილ მეგობრეს (და საყვარლებს), რომლებიც გარემოცული არიან მკვლელობათა მისტერიით. ფილმის ძირითადი თემები არის  სექსუალური დამოკიდებულება კათოლიკე მღვდელზე, ტრანსსექსუალობა, ნარკოტიკზე დამოკიდებულება.

## რესურსები ინტერნეტში 
* ოფიციალური საიტი
* 

კატეგორია:2004 წლის ფილმები
კატეგორია:პედრო ალმოდოვარის ფილმები
კატეგორია:ესპანური ფილმები
კატეგორია:ესპანურენოვანი ფილმები
El Deseo

**ელ დესეო** — ესპანური კინოკომპანია, რომელიც ეკუთვნის ძმებ ალმოდოვარებს (პედრო და ავგუსტინ ალმოდოვარები). კინოკომპანიის ფილმოგრაფიაში შედის ისეთი ფილმები, როგორიცაა „ყველაფერი დედაჩემის შესახებ“, „ესაუბრე მას“, „ცუდი აღზრდა“, „ჩემი ცხოვრება ჩემ გარეშე“, „დაბრუნება“. 

## რესურსები ინტერნეტში 
* El Deseo Producciones  პედრო ალმოდოვარის კუთვნილი კინოკომპანია

კატეგორია:კინოკომპანიები
კატეგორია:ესპანეთის კომპანიები
კატეგორია:ესპანური კინო
კატეგორია:1986 წელს დაარსებული კომპანიები
ცრვენა ზვეზდა

**ცრვენა ზვეზდა** შეიძლება ნიშნავდეს:
* ცრვენა ზვეზდა (საფეხბურთო კლუბი), ბელგრადის საფეხბურთო კლუბი
* ცრვენა ზვეზდა (საკალათბურთო კლუბი), ბელგრადის საკალათბურთო კლუბი
* ცრვენა ზვეზდა (ხელბურთის კლუბი), ბელგრადის ხელბურთის კლუბი
* ცრვენა ზვეზდა (ჰოკეის კლუბი), ბელგრადის ჰოკეის კლუბი

კატეგორია:მრავალმნიშვნელოვანი
Brief Encounter

***Brief Encounter*** — ბრიტანული ნეო-პროგრესული როკ-ჯგუფ Marillion-ის საკონცერტო EP. იგი გამოიცა 1986 წელს, ჯგუფის საკონცერტო ტურნეს მსვლელობისას. 1997 წელს, როდესაც გამოიცა Real to Reel, ეს კრებული თანდართული იქნა დამატებითი დისკის სახით.

## სიმღერების სია
### მხარე 1
#Lady Nina - 5:45
#Freaks - 4:05
#Kayleigh - 3:52
### მხარე 2
#Fugazi - 8:14
#Script For a Jester's Tear - 8:20

*Lady Nina - პროდიუსერი კრის კიმსი, Wonderknob Ltd.-სთვის
*Freaks - პროდიუსერი კრის კიმსი, Chris Kimsey Productions Ltd.-სთვის
*Kayleigh, Fugazi, Script For a Jester's Tear - პროდიუსერი და ინჟინერი მარკ ფრიგარდი

ყველა სიმღერის ავტორობა - მარილიონი.

ხანგრძლივობები აღებულია 1986 წლის გრამფირფიტიდან.

## პერსონალი 
* ფიში — ვოკალი
* სტივ როზერი — გიტარები
* მარკ კელი — კლავიშები
* პიტ ტრევავასი — ბას გიტარა
* იენ მოსლი — დასარტყმელი საკრავები

## რესურსები ინტერნეტში
* ინფორმაცია ჯგუფის ოფიციალურ საიტზე 

კატეგორია:Marillion-ის კომპილაციური ალბომები
კატეგორია:1986 წლის კომპილაციური ალბომები
კატეგორია:საკონცერტო EP-ები
კატეგორია:ალბომები კრის კიმსის პროდიუსერობით
ვლადიმირი (მრავალმნიშვნელოვანი)

სიტყვას **ვლადიმირი** რამდენიმე მნიშვნელობა აქვს:

* ვლადიმირი (ასევე ვლადიმერი) — გავრცელებული სლავური მამაკაცის სახელი;
* ვლადიმირ სვიატოსლავიჩი — კეივის დიდი მთავარი;
* ვლადიმირი (ქალაქი) — ქალაქი რუსეთში;
* ვლადიმირის ოლქი — ოლქი რუსეთში;
* ვლადიმირ-ვოლინსკი — ქალაქი დასავლეთ უკრაინაში;
* წმინდა ვლადიმირის ორდენი — ორდენი რუსეთის იმპერიაში;

კატეგორია:სლავური სახელები
ცრვენა ზვეზდა (ყინულის ჰოკეის კლუბი)

**ცრვენა ზვეზდა** — ყინულის ჰოკეის კლუბი ქალაქ სერბეთის ქალაქ ბელგრადიდან.

კლუბი „ცრვენა ზვეზდას“ სპორტული ორგანიზაციის წევრია.

## ჯილდოები 
* **სერბეთის ხოკეის ლიგა:**
** **გამარჯვებული (5)** : 1992, 1993, 1996, 1997, 2005

## იხილეთ აგრეთვე 
* ცრვენა ზვეზდა *(საფეხბურთო კლუბი)*

## რესურსები ინტერნეტში 
* ოფიციალური საიტი

კატეგორია:ყინულის ჰოკეის კლუბები
Roots (სეპულტურას ალბომი)

***Roots*** — ჯგუფ სეპულტურას 1996 წლის სტუდიური ალბომი. ეს იყო უკანასკნელი დისკი, ჩაწერილი ვოკალისტ მაქს კავალერას მონაწილეობით.

ალბომის *Chaos A.D.* ექსპერიმენტული მუსიკის შემდეგ, *Roots*-ში შეტანილი იქნა ბრაზილიური ხალხური რითმები და მოტივები.

## სიმღერების სია
## სქოლიო 
კატეგორია:1996 წლის ალბომები
კატეგორია:სეპულტურას ალბომები
კატეგორია:Roadrunner Records-ის ალბომები
კატეგორია:ალბომები როს რობინსონის პროდიუსერობით
Chaos A.D. (ალბომი)

***Chaos A.D.*** — ჯგუფ სეპულტურას 1993 წლის სტუდიური ალბომი. ალბომში შენარჩუნდა წინა დისკებისათვის დამახასიათებელი თრეშ-მეტალის სტილისტიკა. ასევე გაღრმავდა ჯგუფის მუსიკაში ჰარდკორ პანკის, ინდუსტრიული მუსიკისა და ბრაზილიური სტილის პერკუსიული მოტივების ინტეგრირება. მოგვიანებით სწორედ ამ ალბომმა იქონია მთავარი გავლენა გრუვ მეტალის ჟანრის ჩამოყალიბებაზე.

ევროპასა და აშშ-ში დისკმა მიიღო ვერცხლის და ოქროს შეფასება და იქცა სეპულტურას პირველ ნაბიჯად მეტალის მეინსტრიმულ ტალღაში მოსახვედრად.

## სიმღერების სია
*სიმღერები 13-16 შეტანილი იქნა ალბომის 1996 წლის ამერიკულ გამოცემაში. პირველი გამოცემა შეიცავდა დამალულ კომპოზიციას Clenched Fist-ის შემდეგ
*Territory და Amen/Inner Self ჩაწერილი იქნა მინეაპოლისში, 1994 წლის მარტში''

## ჩარტები 
## სერტიფიცირებები 
## სქოლიო 
კატეგორია:1993 წლის ალბომები
კატეგორია:სეპულტურას ალბომები
კატეგორია:Roadrunner Records-ის ალბომები
ღრმა ყელი (საიდუმლო მასალები)

**ღრმა ყელი** (Deep Throat) — ამერიკული ზებუნებრივი და სამეცნიერო ფანტასტიკის ჟანრის სერიალ *საიდუმლო მასალების* მეორე ეპიზოდი, რომელიც ეთერში გავიდა 1993 წლის 17 სექტემბერს.

## სიუჟეტი 
აიდაჰოში განლაგებულ ავიაბაზასთან მდებარე სახლიდან ქრება რობერტ ბუდაჰასი. თვეების შემდეგ მისი მეუღლე ხვდება მალდერსა და სკალის და სთხოვს საქმის გამოძიებას. წასვლის წინ მალდერს ხვდება იდუმალი მამაკაცი, რომელიც შემდეგ ცნობილი ხდება 'ღრმა ყელის' სახელით. ის აფრთხილებს ფოქსს, თავი შორს დაიჭიროს ამ საქმისგან. ფოქსი აღმოაჩენს, რომ მისი ტელეფონი ისმინება.

აიდაჰოში ჩასული მალდერი მიდის ახლოს ავიაბაზასთან და თავად იხილავს ამოუცნობ მფრინავ ობიექტებს. ფოქსი და დანა გაიცნობენ ორ ახალგაზრდას, რომლებიც ადასტურებენ იმ ფაქტს, რომ ბაზის თავზე მართლა ჩნდებიან მფრინავი ობიექტები. დახურულ ზონაში შეპარულ მალდერს იჭერენ, უშლიან მეხსიერების იმ ნაწილს, რომელიც დაკავშირებულია ამ ზონაზე მის ვიზიტთან და, სკალის ძალისხმევით, უკან აბრუნებენ. ვაშინგტონში დაბრუნებისას მალდერი კიდევ ერთხელ ხვდება 'ღრმა ყელს'.

## რესურსები ინტერნეტში
*

კატეგორია:საიდუმლო მასალების ეპიზოდები (სეზონი 1)